“ศบค.” พบผู้ติดเชื้อโควิดใหม่ 809 ราย ในปท. 796 เข้า SQ 13 ป่วยสะสมพุ่ง 22,058 คน
“ศบค.” พบผู้ติดเชื้อโควิดใหม่ 809 ราย ในปท. 796 เข้า SQ 13 ป่วยสะสมพุ่ง 22,058 คน 
“ศบค.” พบผู้ติดเชื้อโควิดใหม่ 809 ราย ในปท. 796 เข้า SQ 13 ป่วยสะสมพุ่ง 22,058 คน
4 ก.พ. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (4 ก.พ.64) ระบุพบผู้ป่วยยืนยันติดเชื้อรายใหม่ 809 ราย โดยเป็นผู้ติดเชื้อในประเทศ 796 ราย มาจากระบบเฝ้าระวังและระบบบริการฯ 45 ราย ค้นหาเชิงรุก 751 ราย และเป็นผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) 13 ราย
ทั้งนี้ ส่งผลให้จำนวนผู้ป่วยยืนยันสะสมล่าสุดเพิ่มขึ้นเป็น 22,058 ราย แบ่งเป็นการติดเชื้อในประเทศ 19,553 ราย จากการตรวจคัดกรองเชิงรุก 12,298 ราย และเป็นผู้เดินทางมาจากต่างประเทศ 2,505 ราย อยู่ในสถานที่กักกันที่รัฐจัดให้ 1,903 ราย รักษาหายป่วยเพิ่ม 797 ราย รักษาหายแล้วรวม 14,798 ราย ยังรักษาอยู่ 7,181 ราย จำนวนนี้มีผู้ป่วยอาการหนัก ใส่ท่อช่วยหายใจ 8 ราย ไม่มีรายงานผู้เสียชีวิต ทำให้จำนวนผู้เสียชีวิตสะสม ยังคงอยู่ที่ 79 ราย
